
Евразия экономикалык комиссиясынын Евразия экономикалык бирлигине мүчө мамлекеттер тарабынан 2021-2022-жылдарда кызмат көрсөтүүлөрдү сатууну, уюштурууну жана ишмердикти жөнгө салуу эрежелеринде каралган жоболордун аткарылышына жүргүзүлгөн мониторингдин натыйжалары жөнүндө баяндамасын (мындан ары – баяндама) (https://eec.eaeunion.org/comission/department/dobd/rr/ дареги боюнча Евразия экономикалык бирлигинин расмий сайтына жайгаштырылган) эске алып:
1. Евразия экономикалык бирлигине мүчө мамлекеттердин өкмөттөрү жана Евразия экономикалык комиссиясы Жогорку Евразия экономикалык кеңешинин 2016-жылдын 26-декабрындагы № 24 чечими менен бекитилген кызмат көрсөтүүлөрдү сатууну, уюштурууну жана ишмердикти жөнгө салуу эрежелеринде каралган жоболорду ишке ашыруу боюнча ишти улантышсын, анын алкагында баяндамада чагылдырылган мониторингдин натыйжаларын эске алышсын.
2. Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.

